โรงเรียนบดินทรเดชา (สิงห์ สิงหเสนี)

โรงเรียนบดินทรเดชา (สิงห์ สิงหเสนี) เป็นโรงเรียนมัธยมศึกษาขนาดใหญ่พิเศษ ประเภทสหศึกษา ปัจจุบันสังกัดสำนักงานเขตพื้นที่การศึกษามัธยมศึกษา กรุงเทพมหานคร เขต 2 (สพม. กท 2) สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งขึ้นเมื่อวันที่ 30 เมษายน พ.ศ. 2514 โดยมี คุณหญิงบุญเลื่อน เครือตราชู เป็นผู้ก่อตั้ง โรงเรียนตั้งอยู่บนเนื้อที่ 39 ไร่ 3 งาน 86 ตารางวา ณ เลขที่ 40 ซอยรามคำแหง 43/1 แขวงพลับพลา เขตวังทองหลาง กรุงเทพมหานคร โรงเรียนได้รับพระราชทานพระบรมราชานุญาตจากพระบาทสมเด็จพระมหาภูมิพลอดุลยเดชมหาราช บรมนาถบพิตร ให้ใช้ "พระเกี้ยว" เป็นเครื่องหมายประจำโรงเรียน ประวัติโรงเรียน โรงเรียนบดินทรเดชา (สิงห์ สิงหเสนี) ก่อตั้งขึ้นตามแนวความคิดของเจ้าพระยาบดินทรเดชา (สิงห์ สิงหเสนี) อัครมหาเสนาบดีสมุหนายกและแม่ทัพใหญ่ในรัชสมัยพระบาทสมเด็จพระนั่งเกล้าเจ้าอยู่หัว ซึ่งเล็งเห็นความสำคัญของการศึกษาว่า "โรงเรียนจะเป็นสถานที่ดักความชั่ว และเป็นที่ที่สอนความเป็นคน" แนวความคิดนี้ได้รับการสืบสานโดยทายาทชั้นเหลน คือ คุณหญิงนครราชเสนี (เจือ สิงหเสนี) ซึ่งได้บริจาคที่ดินอันเคยเป็นที่พักทัพของเจ้าพระยาบดินทรเดชา (สิงห์ สิงหเสนี) ในปี พ.ศ. 2507 เพื่อให้กระทรวงศึกษาธิการใช้ประโยชน์ด้านการศึกษา 30 เมษายน พ.ศ. 2514 กระทรวงศึกษาธิการประกาศจัดตั้งโรงเรียนอย่างเป็นทางการ 7 พฤษภาคม พ.ศ. 2514 พิธีวางศิลาฤกษ์อาคารเรียนหลังที่ 1 ปีการศึกษา 2514 กรมสามัญศึกษาแต่งตั้ง นายเฉลิม สิงหเสนี เป็นอาจารย์ใหญ่คนแรก เปิดรับนักเรียนรุ่นแรก (บ.ด.1) โดยมีชั้นมัธยมศึกษาปีที่ 1 (ม.1) จำนวน 6 ห้องเรียน และมัธยมศึกษาปีที่ 4 (ม.4) จำนวน 12 ห้องเรียน รวมนักเรียน 838 คน ครู-อาจารย์ 43 คน โดยในระยะแรกได้อาศัยโรงเรียนเตรียมอุดมศึกษาเป็นสถานที่เรียนชั่วคราว 23 กุมภาพันธ์ พ.ศ. 2515 พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานพระบรมราชานุญาตให้โรงเรียนใช้ตรา "พระเกี้ยว" เป็นเครื่องหมายประจำโรงเรียน 17 พฤษภาคม พ.ศ. 2516 นักเรียนได้ย้ายมาเรียน ณ ที่ตั้งปัจจุบันอย่างสมบูรณ์ 24 มิถุนายน พ.ศ. 2521 ได้มีการจัดสร้างอนุสาวรีย์เจ้าพระยาบดินทรเดชา (สิงห์ สิงหเสนี) ขึ้น และพระบาทสมเด็จพระวชิรเกล้าเจ้าอยู่หัว (เมื่อครั้งทรงดำรงพระราชอิสริยยศเป็น สมเด็จพระบรมโอรสาธิราชฯ สยามมกุฎราชกุมาร) ได้เสด็จพระราชดำเนินมาทรงทำพิธีเปิด พ.ศ. 2529 สมเด็จพระสังฆราชเจ้า กรมหลวงวชิรญาณสังวร ประทานนามพระพุทธรูปประจำโรงเรียนว่า "พระพุทธบดินทรพิทักษ์บริรักษ์ศิษยา" พ.ศ. 2530 สร้าง "อาคารเฉลิมพระเกียรติ" โดยชั้นล่างเป็น "หอสมุดคุณหญิงนครราชเสนี (เจือ สิงหเสนี)" พ.ศ. 2537 ในวาระครบรอบ 25 ปีของโรงเรียน ได้มีการจัดสร้าง "พิพิธภัณฑ์เจ้าพระยาบดินทรเดชา (สิงห์ สิงหเสนี)" และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (เมื่อครั้งทรงดำรงพระราชอิสริยยศเป็นสมเด็จพระเทพรัตนราชสุดาฯ สยามบรมราชกุมารี) ได้เสด็จพระราชดำเนินมาทรงประกอบพิธีเปิดในวันที่ 24 มิถุนายน พ.ศ. 2539 สัญลักษณ์ประจำโรงเรียน ตราประจำโรงเรียน: พระเกี้ยว (โดยพระบรมราชานุญาต) ปรัชญา: ลูกบดินทรเป็นผู้ประพฤติดีและมีความรู้ พระพุทธรูปประจำโรงเรียน: พระพุทธบดินทรพิทักษ์บริรักษ์ศิษยา ศูนย์รวมใจ: อนุสาวรีย์เจ้าพระยาบดินทรเดชา (สิงห์ สิงหเสนี) สีประจำโรงเรียน: สีน้ำเงิน ดอกไม้ประจำโรงเรียน: บัวนิลุบล เพลงประจำโรงเรียน: ธงน้ำเงิน วันสำคัญของโรงเรียน: วันที่ 24 มิถุนายน ของทุกปี (วันคล้ายวันอสัญกรรมของเจ้าพระยาบดินทรเดชา (สิงห์ สิงหเสนี)) คณะสี โรงเรียนมีการแบ่งนักเรียนออกเป็น 5 คณะสี เพื่อใช้ในการแข่งขันกีฬาภายในและกิจกรรมต่างๆ ได้แก่ คณะฉัตรบดินทร (สีเหลือง) คณะปิ่นขัตติยะ (สีชมพู) คณะเตชะสิงหราช (สีเขียว) คณะภูวนารถรัตนะ (สีแสด) คณะภัทรพระเกี้ยว (สีฟ้า) ทำเนียบผู้บริหารโรงเรียน นับตั้งแต่ก่อตั้งโรงเรียนจนถึงปัจจุบัน โรงเรียนบดินทรเดชา (สิงห์ สิงหเสนี) มีผู้บริหารดังรายนามต่อไปนี้ เกียรติประวัติ โรงเรียนบดินทรเดชา (สิงห์ สิงหเสนี) ได้รับรางวัลและเกียรติประวัติในด้านต่างๆ อย่างต่อเนื่อง โดยมีตัวอย่างที่โดดเด่น ดังนี้ พ.ศ. 2515, 2516, 2518, 2519: รางวัลพระราชทานโรงเรียนดีเด่น จากกรมสามัญศึกษา พ.ศ. 2531, 2538, 2539: รางวัลห้องสมุดดีเด่น ของกรมสามัญศึกษา พ.ศ. 2531, 2539: รางวัลห้องสมุดดีเด่น และห้องสมุดยอดเยี่ยม จากสมาคมห้องสมุดแห่งประเทศไทย พ.ศ. 2532: รางวัลพระราชทานประเภทโรงเรียนมัธยมศึกษาขนาดใหญ่พิเศษที่จัดการบริหารโรงเรียนดีเด่น พ.ศ. 2533: รางวัล "โรงอาหารมาตรฐานดีเด่น" กรมอนามัย กระทรวงสาธารณสุข พ.ศ. 2535, 2536, 2537: รางวัลโรงเรียนที่จัดจริยศึกษาดีเด่น จากกรมศาสนา กระทรวงศึกษาธิการ พ.ศ. 2536: รางวัลโรงเรียนดีเด่นด้านวินัยและการจราจร จากกระทรวงศึกษาธิการ พ.ศ. 2539: ป้ายเกียรติคุณ "สถานศึกษาที่ปลอดบุหรี่" จากกรมอนามัย กระทรวงสาธารณสุข พ.ศ. 2544: โรงเรียนที่ได้รับการรับรองมาตรฐานการจัดสิ่งแวดล้อม ISO 14001 พ.ศ. 2547: รางวัลถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โรงเรียนส่งเสริมการอ่านยอดเยี่ยม พ.ศ. 2552: รางวัลพระราชทานเสมาธรรมจักร ด้านส่งเสริมพระพุทธศาสนา พ.ศ. 2561: รางวัลสถานศึกษาที่มีระบบและกลไกการบริหารจัดการคุณภาพและมาตรฐานการศึกษาเพื่อการประกันคุณภาพ ระดับดีเด่น (สพฐ.) ศิษย์เก่าที่มีชื่อเสียง วิเชียร เมฆตระการ (บ.ด.1) : อดีตประธานเจ้าหน้าที่บริหาร (CEO) บริษัท แอดวานซ์ อินโฟร์ เซอร์วิส จำกัด (มหาชน) หรือ AIS วินทร์ เลียววาริณ (บ.ด.3) : ศิลปินแห่งชาติ สาขาวรรณศิลป์ (พ.ศ. ๒๕๕๖), นักเขียนรางวัลซีไรต์ 2 สมัย อธิป พีชานนท์ (บ.ด.4) : อดีตประธานเจ้าหน้าที่บริหาร (CEO) บริษัท ศุภาลัย จำกัด (มหาชน) และอดีตประธานหอการค้าไทย ธีระ สลักเพชร (บ.ด.6) : อดีตรัฐมนตรีว่าการกระทรวงวัฒนธรรม ศาสตราภิชาน ดร.สิริฤกษ์ ทรงศิวิไล (บ.ด.8) : อดีตปลัดกระทรวงการอุดมศึกษา วิทยาศาสตร์ วิจัยและนวัตกรรม (อว.) วิชา พูลวรลักษณ์ (บ.ด.8) : ผู้ก่อตั้งและประธานเจ้าหน้าที่บริหาร (CEO) บริษัท เมเจอร์ ซีนีเพล็กซ์ กรุ้ป จำกัด (มหาชน) พลตำรวจเอก ดำรงศักดิ์ กิตติประภัสร์ (บ.ด.9) : ผู้บัญชาการตำรวจแห่งชาติคนที่ 42, อดีตสมาชิกวุฒิสภา ณรงค์ศักดิ์ โอสถธนากร (บ.ด.10) :อดีตผู้ว่าราชการจังหวัดเชียงราย, จังหวัดพะเยา, จังหวัดลำปาง และจังหวัดปทุมธานี (ผู้อำนวยการปฏิบัติการกู้ภัยถ้ำหลวง-ขุนน้ำนางนอน) อนุชา นาคาศัย (บ.ด.10) : อดีตรัฐมนตรีประจำสำนักนายกรัฐมนตรี นพพร วิฑูรชาติ (บ.ด.10) : ประธานเจ้าหน้าที่บริหาร (CEO) บริษัท สยามฟิวเจอร์ดีเวลอปเมนท์ จำกัด (มหาชน) (ผู้พัฒนาเมกาบางนา) พลเรือเอก ณัฏฐพล เดี่ยววานิช (บ.ด.12) : รองปลัดกระทรวงกลาโหม พลอากาศเอก เสกสรร คันธา (บ.ด.14) : ผู้บัญชาการทหารอากาศคนที่ 31 สราวุธ เฮ้งสวัสดิ์ (นิ้วกลม) (บ.ด.25) : นักเขียน, ครีเอทีฟ เป็นเอก การะเกตุ (ไอ) (บ.ด.36) : อดีตนักกีฬาเทควันโดทีมชาติไทย (อันดับ 4 กีฬาโอลิมปิก 2012) จรินทร์พร จุนเกียรติ (เต้ย) (บ.ด.36) : นักแสดง, เจ้าของรางวัลสุพรรณหงส์ สาขานักแสดงนำหญิงยอดเยี่ยม เภสัชกรหญิง สิรีธร ลีห์อร่ามวัฒน์ (บิ๊นท์) (บ.ด.40) : คนไทยคนแรกที่ชนะการประกวด Miss International (2019), นางสาวไทย ๒๕๖๒ นันทิดา แก้วบัวสาย : ศิลปินแห่งชาติ สาขาศิลปะการแสดง (พ.ศ. ๒๕๖๖), อดีตนายกองค์การบริหารส่วนจังหวัดสมุทรปราการ นราพัฒน์ แก้วทอง : อดีตรัฐมนตรีช่วยว่าการกระทรวงเกษตรและสหกรณ์, รองหัวหน้าพรรคประชาธิปัตย์ รองศาสตราจารย์ ดร.เจษฎา เด่นดวงบริพันธ์ : อาจารย์ประจำคณะวิทยาศาสตร์ จุฬาลงกรณ์มหาวิทยาลัย, นักสื่อสารวิทยาศาสตร์ อาจารย์ ดร.ฐาปนันท์ นิพิฐกุล : อาจารย์ประจำคณะนิติศาสตร์ มหาวิทยาลัยธรรมศาสตร์, สมาชิกผู้ร่วมก่อตั้ง "คณะนิติราษฎร์" ปลื้มจิตร์ ถินขาว (หน่อง) : อดีตนักกีฬาวอลเลย์บอลหญิงทีมชาติไทย ปิยะนุช แป้นน้อย (แป้น) : กัปตันทีมวอลเลย์บอลหญิงทีมชาติไทยชุดปัจจุบัน อัจฉราพร คงยศ (เพียว) : นักกีฬาวอลเลย์บอลหญิงทีมชาติไทยชุดปัจจุบัน สุวนันท์ คงยิ่ง (กบ) : นักแสดง อารยา เอ ฮาร์เก็ต (ชมพู่) : นักแสดง, ผู้นำแฟชั่น เฌอมาลย์ บุญยศักดิ์ (พลอย) : นักแสดง, เจ้าของรางวัลสุพรรณหงส์ "รักแห่งสยาม" ณฐพร เตมีรักษ์ (แต้ว) : นักแสดง เจนี่ อัลภาชน์ (เจนี่) : นักแสดง อุษามณี ไวทยานนท์ (ขวัญ) : นักแสดง เข็มอัปสร สิริสุขะ (เชอรี่) : นักแสดง, นักเคลื่อนไหวด้านสิ่งแวดล้อม จันทร์จิรา จูแจ้ง (ตุ๊ก) : นักแสดง, ผู้จัดละคร วรเวช ดานุวงศ์ (แดน) : สมาชิกวง "D2B" , ศิลปินและผู้กำกับ คมกฤษ ตรีวิมล (เอส) : 1 ใน 6 ผู้กำกับภาพยนตร์ "แฟนฉัน" (พ.ศ. 2546) สุทธิดา เกษมสันต์ ณ อยุธยา (นุ๊ก) : นักร้อง, นักแสดง สุนิสา สุขบุญสังข์ (อ้อม) : นักร้อง, พิธีกรและ DJ กันยารัตน์ ติยะพรไชย (ลุลา) : นักร้องหญิงเจ้าของรางวัลศิลปินหญิงเดี่ยวยอดเยี่ยม ธนทัต ชัยอรรถ (แกงส้ม) : รองชนะเลิศ "เดอะสตาร์ 8", นักร้องและนักแสดงละครเวที นภัสสร บูรณศิริ (โมเม) : อดีตนักร้อง, บิวตี้บล็อกเกอร์ ("โมเมพาเพลิน") อรัชพร โภคินภากร (ก้อย) : นักแสดง, ผู้ร่วมก่อตั้งช่อง "ก้อย-นัตตี้-ดรีม" ณวัฒน์ อิสรไกรศีล : พิธีกร, ผู้ก่อตั้งเวทีประกวดระดับโลก "Miss Grand International" (MGI) พัชรศรี เบญจมาศ (กาละแมร์) : พิธีกร ณัฏฐา โกมลวาทิน : สื่อมวลชนและบรรณาธิการข่าว (The STANDARD, อดีต Thai PBS) ปนัดดา วงศ์ผู้ดี (บุ๋ม) : นางสาวไทย ๒๕๔๓, พิธีกรและนักเคลื่อนไหวทางสังคม ชุติมา นัยนา (เอ้) : นางสาวไทย ๒๕๓๐, นักแสดง ภัทร เอกแสงกุล (เฟย) : นักแสดง เขมรัชต์ สุนทรนนท์ (อ๋อง) : นักร้อง นักแสดง พิธีกร ตรีนุช เทียนทอง : นักการเมือง อดีตรัฐมนตรีว่าการกระทรวงศึกษาธิการ รัฐมนตรีว่าการกระทรวงแรงงาน สถานที่ใกล้เคียงบริเวณโรงเรียน สยามแม็คโคร สาขาโรงเรียนบดินทรเดชา (สิงห์ สิงหเสนี) โรงเรียนอุดมศึกษา โรงเรียนพระยาประเสริฐสุนทราศรัย (กระจ่าง สิงหเสนี) มหาวิทยาลัยรามคำแหง วัดเทพลีลา โรงเรียนเทพลีลา โรงเรียนวัดเทพลีลา (สิงหประสิทธิวิทยา) ศูนย์การค้าเดอะซีน ทาวน์อินทาวน์ (The Scene Town in Town) อบอร่อย ทาวน์อินทาวน์ ดูเพิ่ม โรงเรียนในเครือบดินทรเดชา เจ้าพระยาบดินทรเดชา (สิงห์ สิงหเสนี) พิพิธภัณฑ์เจ้าพระยาบดินทรเดชา (สิงห์ สิงหเสนี) กีฬา 5 พระเกี้ยว แหล่งข้อมูลอื่น เว็บไซต์หลักของโรงเรียน เว็บไซต์บดินทรโซน เก็บถาวร 2006-05-12 ที่ เวย์แบ็กแมชชีน วงโยธวาทิตโรงเรียนบดินทรเดชา เก็บถาวร 2006-04-04 ที่ เวย์แบ็กแมชชีน